2016. gada 9. februārī Rīkojums Nr. 127

Rīgā (prot. Nr. 6  32. §)

**Par apropriācijas pārdali**

1.  Lai īstenotu reemigrācijas pasākumus Latvijas valstspiederīgo ārvalstu augstskolu absolventu piesaistei darbā valsts tiešās pārvaldes iestādēs, kā arī nodrošinātu komunikāciju ar ārvalstīs dzīvojošām personām, kas vēlas atgriezties Latvijā, atbalstītapropriācijas pārdali resora "Ministru kabinets" pamatbudžeta ietvaros 2016. gadam:

1.1. samazināt izdevumus budžeta programmā 01.00.00 "Ministru kabineta darbības nodrošināšana, valsts pārvaldes politika" sociālajiem pabalstiem 92 190 *euro* apmērā un attiecīgi palielināt uzturēšanas izdevumus transfertiem 92 190 *euro* apmērā, lai veiktu transferta pārskaitījumus valsts tiešās pārvaldes iestādēm, kuras stažieru programmas "Darbs valsts pārvaldē" ietvaros nodrošinās prakses vietas speciālistiem, kas absolvējuši ārvalstu augstākās izglītības iestādes;

1.2. samazināt izdevumus budžeta programmā 01.00.00 "Ministru kabineta darbības nodrošināšana, valsts pārvaldes politika" sociālajiem pabalstiem 27 331 *euro* apmērā un attiecīgi:

1.2.1. palielināt izdevumus precēm un pakalpojumiem 8 476 *euro* apmērā saistībā ar reemigrācijas pasākumu īstenošanu;

1.2.2. pārdalīt uz budžeta programmu 19.00.00 "Valsts administrācijas skola" atlīdzības izdevumiem 18 855 *euro* (tai skaitā atalgojumiem 15 250 *euro*),lai programmas "Darbs valsts pārvaldē" ietvaros nodrošinātu prakses vietu speciālistam, kas absolvējis ārvalstu augstākās izglītības iestādi.

2. Valsts kancelejai normatīvajos aktos noteiktajā kārtībā sagatavot un iesniegt Finanšu ministrijā pieprasījumu šā rīkojuma 1. punktā minētajai apropriācijas pārdalei.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

## Ministru prezidente Laimdota Straujuma

## Finanšu ministrs Jānis Reirs